

REPUBLIKA HRVATSKA

 ZADARSKA ŽUPANIJA

 OPĆINA STARIGRAD

 **Općinsko vijeće**

KLASA: 351-01/20-01/02

URBROJ: 2198/09-1-20-1

Starigrad Paklenica, 26. ožujka 2020. godine

Na temelju članka 33. stavka 1., članka 44. stavka 2. i članka 48. stavka 2. Zakona o komunalnom gospodarstvu („Narodne novine“ broj 68/18 i 110/18) i članka 30. Statuta Općine Starigrad („Službeni glasnik Zadarske županije br. 3/18, 8/18 i 3/20), Općinsko vijeće Općine Starigrad, na 18. sjednici održanoj 26. ožujka 2020. godine donijelo je

**ODLUKU**

**o zatvaranju odlagališta otpada „Samograd“**

**Članak 1.**

Zatvara se neusklađeno odlagalište otpada „Samograd“ u Starigrad Paklenici koje se nalazi na k.č. 409/331 k.o. Starigrad.

**Članak 2.**

Na lokaciji odlagališta komunalni otpad se odlagao do 01.07.2012. kada je zatvoreno za daljnje odlaganje, a otpad se odlaže na odlagalištu Diklo u Zadru.

**Članak 3.**

Općina Starigrad je izradila potrebnu dokumentaciju i ishodila građevinsku dozvolu za sanaciju i konačno zatvaranje odlagališta otpada „Samograd“ u cilju prijave na otvoreni poziv za dostavu projektnih prijedloga: Sanacija zatvorenih odlagališta neopasnog otpada.

**Članak 4.**

Ova Odluka stupa na snagu danom donošenja, a objavit će se u „Službenom glasniku Zadarske županije“.

 Predsjednik

 Marko Marasović, dipl. ing. građ.